DOI: 10.14457/tu.the.2016.738
title: มาตรการทางกฎหมายเกี่ยวกับการท่องเที่ยวเชิงการแพทย์: ศึกษาเปรียบเทียบประเทศไทยกับสาธารณรัฐเกาหลี

description: การท่องเที่ยวเป็นอุตสาหกรรมหลักและมีความสำคัญที่ทำรายได้ให้กับประเทศไทยอย่างมหาศาลในช่วงระยะเวลาที่ผ่านมา การท่องเที่ยวเชิงการแพทย์เป็นการท่องเที่ยวรูปแบบหนึ่งที่ทำให้ประเทศไทยเป็นจุดหมายปลายทางของนักท่องเที่ยวต่างชาติ ทั้งนี้ การท่องเที่ยวเชิงการแพทย์ (Medical Tourism) หมายถึง การที่บุคคลเดินทางข้ามพรมแดนจากประเทศหนึ่งไปยังอีกประเทศหนึ่งเพื่อเข้ารับการรักษาทางการแพทย์ประเทศไทยเป็นหนึ่งในจุดหมายปลายทางของการท่องเที่ยวเชิงการแพทย์ระดับต้นๆ แต่อย่างไรก็ตาม สาธารณรัฐเกาหลีก็เป็นคู่แข่งที่สำคัญของประเทศไทยในด้านของการเติบโตของ    การท่องเที่ยวเชิงการแพทย์ สาธารณรัฐเกาหลีกำหนดนโยบายอุตสาหกรรมทางการแพทย์ให้เป็นหนึ่งใน-อุตสาหกรรมที่ขับเคลื่อนเศรษฐกิจของประเทศ ซึ่งได้มีบทบัญญัติเพื่อสนับสนุนการขยายบริการทางการแพทย์ไปต่างประเทศ และดึงดูดคนไข้ต่างชาติ ซึ่งกำหนดไว้ในพระราชบัญญัติเพื่อสนับสนุนการขยายระบบดูแลสุขภาพไปต่างประเทศและดึงดูดคนไข้ต่างชาติ (Act on Support for Overseas Expansion of Healthcare Systems and Attraction of the International Patients) สำหรับการดึงดูดคนไข้ต่างชาติให้เข้ามารับบริการทางการแพทย์ในประเทศไทยนั้น ผู้เขียนเห็นว่า มาตรการทางกฎหมายในการคุ้มครองสิทธิและผลประโยชน์ของคนไข้ต่างชาติเป็นสิ่งหนึ่งที่ดึงดูดคนไข้ต่างชาติให้ตัดสินใจเข้ามารับบริการทางการแพทย์ในประเทศไทยได้ ทั้งนี้ บทบัญญัติที่น่าสนใจที่กำหนดไว้ในพระราชบัญญัติเพื่อสนับสนุนการขยายระบบดูแลสุขภาพไปต่างประเทศและดึงดูดคนไข้ต่างชาติของสาธารณรัฐเกาหลี มีดังนี้1. มีการกำหนดคำจำกัดความของคำว่า “คนไข้ต่างชาติ” ไว้2. มีการกำหนดให้สถานบริการทางการแพทย์ที่มุ่งหมายจะดึงดูดคนไข้ต่างชาติจะต้องมีการขึ้นทะเบียน เพื่อให้มีการรับรอง 3. มีการกำหนดการดำเนินธุรกิจของสถานบริการทางการแพทย์ที่มุ่งหมายจะดึงดูดคนไข้ต่างชาติที่จะขยายการให้บริการไปต่างประเทศ4. มีบทบัญญัติที่คุ้มครองปกป้องสิทธิและผลประโยชน์ของคนไข้ต่างชาติ เช่น สถานบริการทางการแพทย์จะต้องติดใบรับรองให้เห็นได้ชัดเจน จะต้องแจ้งขั้นตอนการรักษา ข้อตกลง    การรักษา ค่าใช้จ่ายของการรักษาให้คนไข้ทราบ เป็นต้น5. มีการกำหนดให้สถาบันทางการแพทย์ต้องซื้อประกันเพื่อความรับผิดที่เกิดจากความผิดพลาดทางการแพทย์6. มีบทบัญญัติที่ควบคุมค่าธรรมเนียม หรือค่ารักษาของสถาบันทางการแพทย์ที่แพงเกินความเป็นจริง7. มีบทบัญญัติที่ส่งเสริมบุคลากรที่มีความเชี่ยวชาญ8. มีบทบัญญัติในการสนับสนุนทางการเงินและการกระตุ้นภาษี9. มีการกำหนดบทลงโทษสำหรับโรงพยาบาล/สถานบริการทางการแพทย์ที่มุ่งหมายจะดึงดูดคนไข้ต่างชาติที่ฝ่าผืนบทบัญญัติต่างๆ10. มีการกำหนดให้บริษัทตัวแทนท่องเที่ยวที่มุ่งหมายจะดึงดูดคนไข้ต่างชาติ (International patient attraction agency) จะต้องมีการขึ้นทะเบียน เพื่อให้มีการรับรองอย่างถูกต้อง11. มีการกำหนดการดำเนินธุรกิจของบริษัทตัวแทนท่องเที่ยวที่มุ่งหมายจะดึงดูดคนไข้ต่างชาติ12. มีบทบัญญัติที่ควบคุมค่าบริการของบริษัทตัวแทนท่องเที่ยวที่แพงเกินความเป็นจริง13. มีบทบัญญัติเกี่ยวกับการประเมินผลและการกำหนดโปรโมชั่นของบริษัทตัวแทนท่องเที่ยวที่มุ่งหมายจะดึงดูดคนไข้ต่างชาติ14. มีการกำหนดผู้ที่ดูแลควบคุมสถานบริการทางการแพทย์และบริษัทตัวแทนท่องเที่ยวที่มุ่งหมายจะดึงดูดคนไข้ต่างชาติ15. มีบทบัญญัติกำหนดให้มีการให้รางวัลเพื่อจูงใจให้ประชาชนช่วยกันสอดส่องดูแลผู้ที่ฝ่าฝืนพระราชบัญญัติฉบับนี้16. มีการกำหนดบทลงโทษสำหรับสถานบริการทางการแพทย์และบริษัทตัวแทนท่องเที่ยวที่มุ่งหมายจะดึงดูดคนไข้ต่างชาติที่ฝ่าผืนบทบัญญัติต่างๆทั้งนี้ เมื่อเปรียบเทียบประเทศไทยกับสาธารณรัฐเกาหลีแล้ว ปัจจุบันประเทศไทยยังไม่มีกฎหมายที่สามารถเปรียบเทียบกันได้กับพระราชบัญญัติเพื่อสนับสนุนการขยายระบบดูแลสุขภาพไปต่างประเทศและดึงดูดคนไข้ต่างชาติของสาธารณรัฐเกาหลี ซึ่งสนับสนุนและส่งเสริมการท่องเที่ยวเชิงการแพทย์อย่างจริงจัง ทั้งนี้ หากประเทศไทยมีกฎหมายดังเช่นสาธารณรัฐเกาหลี ที่มุ่งเน้นให้ชาวต่างชาติได้รับบริการด้านสุขภาพและบริการทางการแพทย์ที่มีคุณภาพและมีความปลอดภัย และสามารถคุ้มครองสิทธิและผลประโยชน์ของพวกเขาได้ ก็จะช่วยยกระดับการท่องเที่ยวเชิงการแพทย์ของประเทศไทย ทำให้ชาวต่างชาติมีความมั่นใจที่จะเข้ามารับบริการทางการแพทย์ที่ประเทศไทยมากยิ่งขึ้น และทำให้ตลาดท่องเที่ยวเชิงสุขภาพของไทยสามารถแข่งขันกับประเทศอื่นได้อย่างยั่งยืน